मन का दीपक जलाने से इनसान को होगी आंतरिक सुख की अनुभूति : मालवीय
इंदौर | इनसान को बाहरी शत्रुओं से ज्यादा आंतरिक नुकसान पहुंचते हैं। इन्हें बाहर निकालने के लिए हमें आंतरिक ऊर्जा जागृत करना होगी। मन-बुद्धि और विचार पवित्र होने पर आभामंडल भी शक्तिशाली होगा। यदि ये दोनों बातें इनसान के आंतरिक सुख की अनुभूति करती हैं। इसके लिए मन की शक्ति का दीपक जलाना होगा। ये बातें संजय मालवीय ने प्रजापिता ब्रह्माकुमारी ईश्वरीय वि.वि. के 81वें वर्ष में प्रवेश करने पर उपसेवा केंद्र बैराठी काॅलोनी में आध्यात्मिक कार्यक्रम में कही। इसका विषय था ‘परमात्म शक्ति द्वारा स्वच्छ, स्वस्थ और सुखी समाज की स्थापना में मेरा योगदान’। ब्रह्माकुमारी शशि ने कहा- मनुष्य जीवन अमूल्य है। जो शरीर और आत्मा के संयोजन को संजोता है वही सही जीवन जीता है।
hin_Deva hin_Deva